Адыгэ орфографием иправилэхэм яхьылIэгъэ проектыкIэхэм нафэ къашIыгъэр Iэшъхьэмэфэ Даутэ иорфографие адыгабзэм иджырэ фонетикэ -морфологие изэгъэшIэн зынэсыгъэр лъыкIахьэу къызэримыгъэлъэгъожьырэр ары. Арышъ, пшъэрылъэу щытыр джырэ орфографием илъапсэ зэрамыхъокIэу, ар нахьышIу шIыгъэным ехьылIагъэу научнэ Iофыгъохэр зэхэщэгъэнхэр ары. Къумэхэ Зарэ зэрэхигъэунэфыкIырэмкIэ, «орфографием изэблэуныгъэхэмрэ ивариантхэмрэ амал зэриIэкIэ мэкIэ дэдэу шIыгъэнхэ фае. Орфографие мыгъэнэфагъэр тхыбзэм икультурэ зыкIи екIурэп» (Кумахова, 1972:42).